stanford-oval/wikipedia huggingface dataset:
קוריירה דלה סרה
היסטוריה

העיתון פורסם לראשונה ביום ראשון 5 במרץ 1876. בשנת 1899 החל העיתון להציע מוסף מאויר שבועי, La Domenica del Corriere ("יום ראשון של השליח").
בתחילת המאה ה-20, בניהולו של לואיג'י אלברטיני, הפך "קוריירה דלה סרה" לעיתון הנפוץ ביותר באיטליה, ומאז שמר על חשיבותו והשפעתו. "קוריירה דלה סרה" הדפיס לראשונה קומיקס באיטליה בשנת 1908 כמוסף לילדים, Corriere dei Piccoli. מטה העיתון נמצא באותם מבנים מתחילת המאה ה-20, ולכן הוא מכונה בפי העם "עיתון ויה סולפרינו" על שם הרחוב שבו הוא נמצא מאז. כפי שהשם מעיד, הוא היה היה במקור עיתון ערב.
בתקופת המשטר הפשיסטי באיטליה, העיתון מימן את פרס מוסוליני שהוענק בין היתר לסופרים עדה נגרי ואמיליו צ'קי.
מריו בורסה, אנטי-פשיסט לוחמני, מונה לעורך הראשי של העיתון במאי 1945. הוא פוטר בגלל נטיותיו הפוליטיות באוגוסט 1946 והוחלף על ידי גוגלילמו עמנואל, עיתונאי ימני. עמנואל כיהן בתפקיד עד 1952.
בשנות ה-50 של המאה ה-20 העיתון בלט כמוקד של הממסד השמרני באיטליה, היה אנטי-קומוניסטי ובעד נאט"ו. באותן השנים הוא השפיע על עיצוב דעותיהם של המעמדות הגבוהים והבינוניים במדינה.
בשנות ה-60 של המאה ה-20 בעלי העיתון, משפחת קרספי, מכרו את חלקו ל-RCS Media. בנוסף נסחרו מניות העיתון בבורסה איטליאנה. בעלי המניות העיקריים שלה היו קבוצת פיאט וכמה מהקבוצות התעשייתיות והפיננסיות הגדולות באיטליה. בשנת 1974 עברה RCS Media לבעלת השליטה בעיתון.
בשנת 1988 תפצתו של "קוריירה דלה סרה" הייתה 715,000 עותקים ביום, והוא היה לעיתון השני הנקרא ביותר באיטליה. העיתון השיק את מוסף השבת שלו, IO Donna, בשנת 1996. בשנת 1997 חזר להיות העיתון האיטלקי הנמכר ביותר עם תפוצה של 687,000 עותקים ביום.
בשנת 2003, עורך העיתון, פרוצ'יו דה בורטולי, התפטר מהתפקיד. עיתונאים ופוליטיקאים מהאופוזיציה טענו כי ההתפטרות נבעה מביקורת העיתון על סילביו ברלוסקוני.
בשנת 2004 השיקה אתר אינטרנט בשפה האנגלית, המתמקד באקטואליה ובתרבות האיטלקית. באותה שנה הוא היה העיתון הנמכר ביותר באיטליה עם תפוצה של 677,542 עותקים ביום.
הגרסה המקוונת של העיתון היא אחד מאתרי החדשות הפופולרים ביותר בשפה האיטלקית, ומושך יותר מ-2.4 מיליון קוראים מדי יום.
ב-24 בספטמבר 2014 שינה העיתון את הפורמט מברואדשיט לברלינר.
הערות שוליים

↑  שירות עתי"ם, ‏העיתונים באיטליה שובתים; מוחים על הסכנה שמהווה ברלוסקוני על חופש העיתונות, באתר גלובס, 10 ביוני 2003
| --- | --- |
בקרת זהויות :  GND: 4208422-2  LCCN: n87845878  SUDOC: 027761231  Trove: 1120665  VIAF: 179878632   WorldCat (עם VIAF): 179878632
קורין בולנז'יה

| --- | --- |
אין תמונה חופשית
 לידה:  14 בפברואר 1973 (בת 51) לה לובייר, בלגיה 
 מדינה:  בלגיה בלגיה
 השכלה:  האוניברסיטה הקתולית הצרפתית של לוון 
 פרסים והוקרה:  knight of the Mérite wallon (2012) 
 קישורים חיצוניים
 טוויטר:  cboulangier
 
קורין בולנז'יה (בצרפתית: Corinne Boulangier; נולדה ב-14 בפברואר 1973) היא מנחת טלוויזיה בלגית.
ביוגרפיה

בולנז'יה נולדה בעיר לה לובייר שבוולוניה.
היא למדה באוניברסיטה הקתולית של לוון.
מ-1999 ועד 2004 הנחתה את הגרסה הבלגית של התוכנית "Génies en herbe" בה תלמידי תיכון מתמודדים בחידון טריוויה.
באירוויזיון 2003 הגישה את הניקוד של בלגיה.
היא הייתה מספר פעמים פרשנית ברדיו בשפה הוולונית של האירוויזיון, היא גם נתנה פרשנות בטלוויזיה לאירוויזיון הילדים 2003.
ב-2004 הנחתה את הסרט התיעודי "Mille-feuilles".
ב-2006 הופיעה בסרט המוזיקה "Soirée Cap 48".
היא הנחתה תקופה את תוכנית הבינגו "Bingovision".
היא המנחה של התחרות על שם המלכה אליזבת.
ב-2009 החלה להנחות את התוכנית "Ma Terre" העוסקת במורשת ההיסטורית של ולוניה.
ב-2012 קיבלה את אות העיטור מטעם ולוניה "Mérite wallon".
היא שותפה בכתיבת הספרים "La Meuse pour horizon" ו-"Ma terre. Dans le secret des abbayes".
הערות שוליים

↑  כתבה באתר lalibre
ערך זה הוא קצרמרבנושא אישים. אתם מוזמנים לתרום לוויקיפדיה ו.
קבר ספדרג'ונג

| --- | --- |

 מידע כללי
 סוג:  מאוזוליאום 
 מיקום:  New Delhi district 
 מדינה:  הודו 
 הקמה ובנייה
 תקופת הבנייה:  ?–1754
 תאריך פתיחה רשמי:  1754 
 סגנון אדריכלי:  אדריכלות מוגולית 
 קואורדינטות:  28°35′21″N 77°12′38″E﻿ / ﻿28.58929°N 77.21061°E﻿ / 28.58929; 77.21061
 אתר רשמי
  (למפת דלהי מוגדלת) קבר ספדרג'ונג(למפת דלהי רגילה) קבר ספדרג'ונג
 
קבר ספדרג'ונג (באנגלית: Safdarjung's Tomb) הוא אחוזת קבר ומאוזוליאום הממוקם בניו דלהי שבהודו.
היסטוריה

הקבר נבנה בשנת 1754 כמקום קברו של ספדרג'ונג, ראש ממשלתו של מוחמד שאה (ששלט באימפריה המוגולית בין השנים 1719–1748).
הקבר בנוי בסגנון מוגולי, ונחשב לאחרון המבנים המונומנטליים אשר נבנו בסגנון זה. סביב המאוזלאום נבנה גן בסגנון מוגולי (בהשפעת הגנים הפרסיים) ששטחו 300 מ"ר.
על שמו של המאוזלאום נקראת שדה התעופה ספדרג'ונג הסמוך.
תיאור המבנה

למבנה הקבר כיפה גדולה. מהמבנה המרכזי יוצאות ארבע תעלות מים המובילות לארבעה מבנים - למבנה השער ולארבעה ביתנים. סביב המתחם חומה, ומגדלים מתומנים בארבע קומות המתחם.
הקבר בשנת 1870
מבנה השער של המתחם
מראה הקבר משער הכניסה
מצבת הקבר בתוך המבנה
מבנה הקבר
תמונה פנורמית של המתחם
פנים המאוזוליאום
קומוטטור

ערך זה עוסק בפעולה דו-מקומית. אם התכוונתם לחבורת הקומוטטורים, ראו .
במתמטיקה, קוֹמוּטָטוֹר הוא פונקציה דו-מקומית המוגדרת בדרך כלל בחוג או חבורה, הבודקת את ההתחלפות של זוג איברים ביחס לפעולת כפל נתונה. במילים אחרות, הקומוטטור בודק האם תכונת הקומוטטיביות של הכפל נכשלת עבור זוג איברים מסוימים. בהתאם, בחוג קומוטטיבי או בחבורה קומוטטיבית, הקומוטטור הוא תמיד טריוויאלי.
קומוטטור חיבורי וכפלי

בהינתן זוג איברים  a,b במבנה אלגברי נתון עם פעולת כפל, השאלה בה מתעניינים היא האם  ab=ba. אם במבנה אלגברי זה קיימת פעולת חיבור, שוויון זה מתקיים אם ורק אם  ab-ba=0, ועל כן טבעי להגדיר את הקומוטטור שלהם על ידי  [a,b]=ab-ba. במקרה זה הקומוטטור מכונה "חיבורי". אם במבנה אלגברי זה קיימת פעולה הופכית לפעולת הכפל, שוויון זה מתקיים אם ורק אם  aba^{-1}b^{-1}=1, ועל כן טבעי להגדיר את הקומוטטור שלהם על ידי  [a,b]=aba^{-1}b^{-1}. במקרה זה הקומוטטור מכונה "כפלי".
קומוטטור חיבורי וכפלי > הקומוטטור החיבורי

הקומוטטור החיבורי מתאים לחוג. במקרה זה פונקציית הקומוטטור היא אדיטיבית בשני המשתנים, ואם R הוא אלגברה, אז זוהי פונקציה ביליניארית. אם קובעים איבר  r בחוג נתון, אז ההומומורפיזם  s\mapsto [r,s] הוא נגזרת.
כל אלגברה אסוציאטיבית הופכת להיות אלגברת לי ביחס לפעולת הקומוטטור.
באלגברת המטריצות, העקבה של כל קומוטטור היא אפס, וגם ההפך נכון: מעל שדה, כל מטריצה בעלת עקבה אפס היא קומוטטור. כל איבר בעל עקבה אפס באלגברה פשוטה מרכזית הוא סכום של לכל היותר שני קומוטטורים. כל איבר בעל עקבה אפס בחוג מטריצות מעל חוג קומוטטיבי הוא סכום של לכל היותר שני קומוטטורים (אבל לפעמים אינו קומוטטור בעצמו).
לקומוטטורים (וגם לעקבה) תפקיד מרכזי בתאוריה של אלגברות עם זהויות. הדוגמה הבסיסית בתחום זה היא הזהות  \ [[a,b]^{2},c]=0, שאותה מקיימת אלגברת המטריצות  \ M_{2}(F). במילים אחרות, כל שלוש מטריצות a,b,c בגודל  \ 2\times 2 מעל שדה מקיימות את הזהות  \ [a,b]^{2}c=c[a,b]^{2}.
קומוטטור חיבורי וכפלי > הקומוטטור הכפלי

הקומוטטור הכפלי מתאים לחבורה. אם G היא חבורה, אז תת-החבורה שלה הנוצרת על ידי כל הקומוטטורים נקראת תת חבורת הקומוטטורים ומסמנים אותה  \ G'; זוהי בנייה יסודית בתורת החבורות, מכיוון שתת-חבורת הקומוטטורים היא תמיד תת-חבורה נורמלית, והמנה  \ G/G' היא המנה האבלית המקסימלית של G. באופן כללי יותר, אם N,K הן תת-חבורות נורמליות של G, אז מסמנים ב- \ [N,K] את תת-החבורה של G הנוצרת על ידי כל הקומוטטורים  \ [n,k] של האיברים  \ n\in N,k\in K. זוהי תמיד תת-חבורה נורמלית, המוכלת גם ב-N וגם ב-K.
איברים המתקבלים מלקיחת קומוטטור k פעמים נקראים 'קומוטטורים ממשקל k' (למשל,  \ [[a,b],[c,d]] הוא קומוטטור ממשקל 3), והם קשורים לתכונות של החבורה כמו פתירות או נילפוטנטיות. לשם הקיצור, מקובל לסמן  \ [a,b,c]=[[a,b],c] (קומוטטור ממשקל 2), ובאופן כללי  \ [a_{1},a_{2},\dots ,a_{k}]=[[a_{1},a_{2},\dots ,a_{k-1}],a_{k}]. תת-החבורה של G הנוצרת על ידי כל הקומוטטורים  \ [a_{1},a_{2},\dots ,a_{k}] מסומנת ב- \ G_{k}, וכך  \ G'=G_{2} ובאופן כללי  \ G_{k+1}=[G_{k},G]. חבורה נילפוטנטית ממחלקה k היא כזו שבה  \ G_{k+1}=1.
קומוטטורים מקיימים מספר זהויות חשובות, למשל  \ [a,b]=[b,a]^{-1} ו- \ [a,bc]=[a,b][a,c]^{b} כאשר  \ x^{y} הוא סימון מקוצר לצמוד  \ yxy^{-1}. זהות ידועה אחרת היא זהות יעקובי:  \ [x,y^{-1},z]^{y}[y,z^{-1},x]^{z}[z,x^{-1},y]^{x}=1. מזהות זו נובעת למת שלוש תת-החבורות: אם H,K,L תת-חבורות נורמליות של G, אז  \ [H,K,L]\subseteq [K,L,H][L,H,K]. בפרט (אם נבחר K=L) מתקיים  \ [H,[L,L]]\subseteq [L,[L,H]]. אם כעת נבחר  \ H=[L,L] נקבל  \ [[L,L],[L,L]]\subseteq [L,[L,[L,L]]], כלומר  \ G''\subseteq G_{4}. זהו מקרה פרטי של משפט כללי יותר: כל הקומוטטורים ממשקל k שייכים ל- \ G_{k+1}. אם כך, בחבורה נילפוטנטית ממחלקה k, כל הקומוטטורים ממשקל k הם טריוויאליים.
הקומוטטור בפיזיקה

בפיזיקה, וליתר דיוק, במכניקת הקוונטים, הקומוטטור של אופרטורים במרחב הילברט הוא מושג שימושי מאוד. במכניקת הקוונטים יחסי החילוף של אופרטורים מלמדים דברים חשובים על תכונותיהם. אם אופרטור מתחלף עם ההמילטוניאן אזי הוא מייצג גודל שנשמר במערכת (חוק שימור), וסימטריה בקואורדינטה הצמודה. כמו כן, אם אופרטור מתחלף עם אופרטור אחר אז אפשר ללכסן אותם סימולטנית (ביחד) ולקבל בו זמנית את ערכי התצפית של שניהם בצורה מדויקת. על כן זוהי תכונה שימושית ביותר. בניגוד לכך, כל שני אופרטורים A ו־B שאינם מתחלפים מקיימים את עקרון אי הוודאות בניסוחו הכללי:
כלומר, אי אפשר למדוד את A ואת B בו זמנית בדיוק מוחלט.
הקומוטטור בפיזיקה > יחסי חילוף של אופרטורים קוונטיים חשובים

מיקום ותנע קווי –  \ [x_{i},p_{j}]=i\hbar \delta _{ij} כאשר  x_{i} הוא אופרטור מיקום ו־ p_{j} הוא אופרטור תנע.
תנע זוויתי –  \ [L_{i},L_{j}]=i\hbar \varepsilon _{ijk}L_{k} כאשר  \varepsilon _{ijk} הוא טנזור לוי-צ'יויטה. עם זאת, האופרטור  \ L^{2} מתחלף עם כל אחד מרכיביו:  \ [L^{2},L_{j}]=0
אופרטורי יצירה וחיסול של בוזונים מקיימים יחסי חילוף, כלומר  [a({\vec {k}}_{1}),a^{\dagger }({\vec {k}}_{2})]=\delta ({\vec {k}}_{1}-{\vec {k}}_{2}), ואילו אופרטורי יצירה וחיסול של פרמיונים מקיימים יחסי אנטי חילוף כלומר  \{a({\vec {k}}_{1}),a^{\dagger }({\vec {k}}_{2})\}=\delta ({\vec {k}}_{1}-{\vec {k}}_{2}). הדבר מבטא את הסטטיסטיקה השונה של חלקיקים אלו.
מושגים דומים > אנטי-קומוטטור

כמו הקומוטטור, אפשר להגדיר גם אנטי קומוטטור עבור חוג או אלגברה, בתור האיבר  \ \{a,b\}=ab+ba. אם A היא אלגברה אסוציאטיבית, אז היא אלגברת ז'ורדן ביחס לפעולת האנטי-קומוטטור.
מושגים דומים > אסוציאטור

בדומה לקומוטטור שמודד את כישלון הקומוטטיביות, מגדירים באלגברה לא אסוציאטיבית פונקציה בשם האסוציאטור (associator), לפי הנוסחה  \ (a,b,c)=(ab)c-a(bc). האסוציאטור מקיים את הזהות  \ a(x,y,z)+(a,x,y)z=(ax,y,z)-(a,xy,z)+(a,x,yz).
הערות שוליים

↑  Albert and Muckenhoupt 1957,
↑  עמיצור ורואן, 1994
↑  רוסט ורוסט, 2000
| --- | --- |
בקרת זהויות :  NLI: 987007531893805171  GND: 4164826-2  LCCN: sh88001145
קארוי לוויצקי

קארוי לוויצקי (בהונגרית: Károly Levitzky; ‏1 במאי 1885 - 23 באוגוסט 1978) היה חותר יהודי-הונגרי, זוכה מדליית ארד אולימפית (לונדון 1908) בסירת יחיד.
ביוגרפיה

לוויצקי נולד וגדל בדורגוש (רומ') (במחוז ארד שברומניה המודרנית).
באולימפיאדת לונדון (1908) זכה במדליית ארד בסירת יחיד ביחד עם ברנהרד פון גזה מגרמניה, אחרי הארי בלקסטף ואלכסנדר מקולוק שניהם מהממלכה המאוחדת.
באולימפיאדת סטוקהולם (1912) הוא סיים במקום חמישי בסירת יחיד.
לוויצקי נפטר בבודפשט ב-23 באוגוסט 1978
ראו גם

יהודים בספורט ההונגרי
קבר סית מנע

| --- | --- |

 נתונים כלליים
 עיר:  מודיעין
 מיקום:  הצד המערבי של דרך יאיר פרג
 קואורדינטות:  31°53′27″N 35°01′24″E﻿ / ﻿31.89081°N 35.023358°E﻿ / 31.89081; 35.023358
  מפת מיקום  מפה דינמית   (למפת גוש דן מוגדלת) קבר סית מנע(למפת גוש דן רגילה) קבר סית מנע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר סית מנע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר סית מנע  he קבר סית מנעhe קבר סית מנעמפת  __ מודיעין-מכבים-רעות (in English: Modi'in-Maccabim-Re'ut) [‌השפלה וסביבותיה‌]מצפון וממערב: __ מועצה אזורית חבל מודיעין (in English: Hevel Modi'in Regional Council) ממזרח: __ מועצה אזורית מטה בנימין (in English: Mateh Binyamin Regional Council) / רמאללה ואל-בירה (נפה) (in English: Ramallah and al-Bireh Governorate) מדרום וממערב: __ מועצה אזורית גזר (in English: Gezer Regional Council) tabBackground:;tabBorder:#aaa;defaultTab:0;
 
קבר סית מנע - מבפנים
קבר סית מנע הוא קבר קטן של שייח'ית סית (גברת) מנע הנמצא בצד המערבי של דרך יאיר פרג במודיעין, בצידה המזרחי של דרך הפטרולים ששימשה בתור הכביש הישן של מכבים-רעות שעברה בצמוד אל קו הגבול הישן של מלחמת ששת הימים. האתר הוכרז כאתר לשימור על ידי המועצה לשימור אתרים.
היסטוריה

סית מנע היא אחת מחמש השייח'יות הקבורות באזור. שאר הארבע: סית זהרה, סית חניה, סית פרחה וסית חוריה. האגדה מספרת שהן היו אחיותיו של שייח' מעין, שעל שמו נקרא כפר ביר-מעין, שעל שטחו נמצא רעות. כאשר השייח' מת היו אחיותיו בדרך ללוויה וכל אחת מתה באמצע הדרך. זהו אחד המקומות הבודדים בארץ שידוע שהוא מקום קבורה לאישה-שייח'ית.
מעריכים ששייח' מעין היה מנהיג ששלט על כפרי הסביבה. לפי גרסה אחרת שייח' מעין היה אחד מה"צחאבה", המצביאים של מוחמד שיצאו בפקודתו לכיבוש ארצות.
לקריאה נוספת

עודד פיינגרש, יופי של ארץ, ספריית מעריב, 1983
צטיוזאורוס

| צטיוזאורוס |
| --- | --- |
 
תקופה
יורה תיכון, 181–169 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
משפחה:: צטיוזאוריים
סוג:: צטיוזאורוס
מינים
 C. longus  C. medius  C. mogrebiensis  C. oxoniensis
שם מדעי
 Cetiosaurus ‏ריצ'רד אוון, 1841

צטיוזאורוס (שם מדעי: Cetiosaurus שפירושו "לטאת לווייתן") הוא סוג של דינוזאור זאורופוד במשפחת צטיוזאוריים.
מאפיינים

הצטיוזאורוס היה הזאורופוד הראשון שנתגלה, ותואר על ידי ריצ'רד אוון, אך בהתחלה נחשב לזוחל דמוי לווייתן (בגלל גודלו הרוב) אך לא לדינוזאור. שרידים ממנו התגלו כבר בשנות ה-30 של המאה ה-19 ותוארו ב-1841 על ידי אואן. רק אחרי שטבע אואן את המונח דינוזאוריה לקבוצת זוחלי הענק שנתגלו בבריטניה, הביולוג תומאס הנרי האקסלי תיקן את הטעות וסיווג את הצטיוזאורוס כדינוזאור אמיתי.
הצטיוזאורוס היה זאורופוד פרימיטיבי שחי באמצע תור היורה במה שהיום הוא אנגליה. כזאורופוד היה בינוני בגודלו, אך עדיין ענק בהשוואה לדינוזאורים שאינם זאורופודים בני אותה תקופה: אורכו נע בין 16 ל-18 מטרים ומשקלו היה כ-15-20 טון. הוא התאפיין במבנה חוליות (העצמות המרכיבות את עמוד השדרה) השונה מזה של זאורופודים מתקדמים: לכל חוליה היה חלק מרכזי עם תוספות אוגנים שלהם היו מחוברים השרירים. רגליו האחוריות היו ארוכות יותר מרגליו הקדמיות. כמו שאר הזאורופודים, הוא היה צמחוני ואכל כמויות עצומות של צמחייה, לרבות עלים מענפי העצים.
בסוג צטיוזאורוס ישנם כיום 4 מינים. מינים נוספים ששויכו לסוג זה משויכים כיום לסוגים אחרים כמו: אורניתופסיס, פלורוזאורוס וקרדיודון (Cardiodon).
בתרבות

דינוזאור זה הופיע במשחק פארק היורה 3: בניית פארק.
לקריאה נוספת

סטיב פארקר, The Complete Book of Dinosaurs, הוצאת אפל, 2004, עמ' 253 (באנגלית)
שלד של צטיוזאורוס
קורייר ואייבס

|  נתונים כלליים |
| --- | --- |
 מייסדים:  נתניאל קורייר 
 תקופת הפעילות:  1835–1907 (כ־72 שנים) 
 מיקום המטה:  ניו יורק 
 ענפי תעשייה:  הדפס, הדפס-אבן 
 
"התבערה האיומה בספינת הקיטור לקסינגטון, 13 בינואר 1840"
מראה כפרי
קריקטורה בשחור לבן, שחקני ביליארד ונשיקה
קרב גטיסברג
קורייר ואייבס (באנגלית: Currier & Ives) הייתה החברה המצליחה ביותר להדפסי ליתוגרפיה בארצות הברית. החברה פעלה בין השנים 1834 עד 1907 וייצרה למעלה ממיליון הדפסים. ההדפסים, שהיו זולים יחסית לציורי שמן, היו תמונות מקובלות שנתלו על קירות בבתים רבים בארצות הברית ובבריטניה. ההדפסים כללו שכפול (רפרודוקציה) של ציורי שמן ויצירות מקוריות בשלל נושאים, בהם סצנות היסטוריות (הידועה בהן היא סדרת מלחמת האזרחים האמריקנית ותמונת רצח אברהם לינקולן), תמונות מחיי הכפר (מראות של עבודות חקלאיות, ציד, דיג וכו'), חיי הים והספנות (ציד לווייתנים, ספינות שונות), מראות מן המערב הישן של אמריקה (נהר מיסיסיפי, מסילות ברזל בערבה, כריית זהב), ניו יורק וסביבתה (חיים עירוניים, נופי נהר הדסון), תמונות קומיות (קריקטורות פוליטיות, בדיחות מצוירות), כרזות (כולל כרזות בחירות) ועוד. בתחילה היו ההדפסים בשחור-לבן ונצבעו ידנית, אך עם התקדמות הטכנולוגיה החלה החברה להפיק גם ליטוגרפיות צבעוניות.
תולדות החברה

נתנאל קורייר החל לעבוד כבר בגיל 15 כפועל בסדנת הדפסים בבוסטון. ב-1833 עבר לפילדלפיה ושנה לאחר מכן הצטרף לסדנה בשותפות עם מדפיס ניו יורקי בשם סטודרט (Stodart). השותפות, שנקראה Stodart & Currier, שרדה כשנה. בין השנים 1835–1856 ניהל קורייר את סדנת ההדפסים "N. Currier, Lithographer", שיצרה בעיקר ליטוגרפיות של אירועים חדשותיים ומן ההיסטוריה הקרובה. ההדפס "התבערה האיומה בספינת הקיטור לקסינגטון, 13 בינואר 1840" (Awful Conflagration of the Steam Boat Lexington) זיכה את קורייר בדף שבועי בעיתון הסאן הניו יורקי.
ב-1857 הזמין קורייר את מנהל החשבונות של החברה, ג'יימס מריט אייבס James Merritt Ives (1824–95), להיכנס עמו לשותפות ומינה אותו למנכ"ל החברה, תוך יצירת המותג Currier & Ives. אייבס היה בעל תפיסה עסקית והבנה של טעם הקהל. הוא הוביל מודרניזציה הן בתחום הניהול והן בתחום ההפקה המתועשת של ההדפסים, על ידי הכנסת טכנולוגיות ייצור המוני ומכונות הדפסה המופעלות בקיטור, ובכך הוזיל את המוצר והפך אותו למוצר צריכה. כך הפכה החברה ליצרנית ומשווקת הדפסים לציבור ושיווקה את עצמה תחת הסיסמה "המרכז להדפסים זולים ועממיים" (The Grand Central Depot for Cheap and Popular Prints)‏.
החברה העסיקה אמנים, שעשו להם שם לאחר מכן. בשנת 1866 שכרו שלוש קומות בבנין בפילדלפיה. קורייר נפטר ב-1888 ואייבס שבע שנים אחריו, אך בניהם המשיכו להפעיל את החברה, עד שחוסלה ב-1907, עקב כניסת טכנולוגיית דפוס אופסט ועליית הפופולריות של הצילום.
לקריאה נוספת

LeBeau, Bryan F., Currier and Ives: America Imagined, Smithsonian, 2001 ISBN 978-1560989905
הערות שוליים

↑  5 עד 20 סנט לעבודה קטנה, 1 עד 3 דולר לגדולה. לפי Currier & Ives Prints Acquired by the Springfield Museums
↑  Currier & Ives, Printmakers to the American People באתר The Long Island Museum of American Art, History and Carriages
↑  Currier & Ives: An American Panorama
↑  James Merritt Ives (1824-1895)
↑  אוסף הנרי פורד
↑  Behind the Scenes: The Artists Who Worked for Currier & Ives
| --- | --- |
בקרת זהויות :  NLI: 987007590004705171  GND: 5165452-0  ISNI: 0000 0001 2158 6117  LCCN: n80126271  SUDOC: 068731531  ULAN: 500034474  VIAF: 131253569   WorldCat (עם VIAF): 131253569
קפיטול מדינת וירג'יניה המערבית

| --- | --- |

 מידע כללי
 סוג:  קפיטול 
 מיקום:  צ'ארלסטון 
 מדינה:  ארצות הברית 
 הקמה ובנייה
 אדריכל:  קאס גילברט 
 סגנון אדריכלי:  אדריכלות התחייה הקולוניאלית 
 קואורדינטות:  38°20′10″N 81°36′43″W﻿ / ﻿38.3361°N 81.6119°W﻿ / 38.3361; -81.6119
 he
 
קפיטול מדינת וירג'יניה המערבית (באנגלית: West Virginia State Capitol) הוא מבנה בית המחוקקים של מדינת וירג'יניה המערבית, הממוקם בבירתה צ'ארלסטון.
היסטוריה

מדינת וירג'יניה המערבית הוקמה רק בתקופת מלחמת האזרחים האמריקנית, עת המחוזות הצפון מערביים של מדינת וירג'יניה (שבירתה הייתה ריצ'מונד) התנגדו לפרישתה מהאיחוד בשנת 1861 ושבו לאיחוד. המדינה הוקמה ב-20 ביוני 1863.
במשך מספר שנים התחלפה בירת המדינה מספר פעמים בין וילינג וצ'ארלסטון. בשנת 1877 נערך משאל עם בנושא, העיר צ'ארלסטון נבחרה והחלה בניית בניין הקפיטול. עבודות ההקמה הסתיימו בשנת 1885. מבנה זה נשרף בשנת 1921. בית המחוקקים הקים ועדה שמטרתה להביא להקמת מבנה חדש לקפיטול, ובינתיים הוקם מבנה זמני שנשרף אף הוא בשנת 1927. הוועדה בחרה בארכיטקט קאס גילברט לתכנן את המבנה בעלות של 10 מיליון דולרים. המבנה נחנך על ידי המושל ויליאם קונלי ב-20 ביוני 1932.
עלות בניית המבנה הייתה פחות מהמתוכנן, והגיעה ל-9,491,180.03 דולר.
קבר עמוס

| --- | --- |

המערה הסתומה ליד תוקוע אשר בה קבור עמוס על פי אחת המסורות
 נתונים כלליים
 עיר:  תוקוע
 קואורדינטות:  31°38′11″N 35°12′35″E﻿ / ﻿31.636416°N 35.209810°E﻿ / 31.636416; 35.209810
  (למפת הרי ירושלים מוגדלת) קבר עמוס(למפת הרי ירושלים רגילה) קבר עמוס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר עמוס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר עמוס
קבר עמוס הנביא הוא קברו של הנביא עמוס, הנמצא, לפי המסורות היהודיות והנוצריות, ליד הכפר תוקוע או בתוכו.
מכיוון שעמוס נפטר במאה ה-8 לפני הספירה, הקבר הוא הקבר היחיד ביהודה ושומרון המיוחס לימי בית המקדש הראשון.
זיהוי הקבר

על פי המסופר בתחילת ספר עמוס, עמוס נולד בתקוע ושם גדל:
דִּבְרֵי עָמוֹס אֲשֶׁר הָיָה בַנֹּקְדִים מִתְּקוֹעַ
מכיוון שכך, רוב ההערכות הן ששם הוא גם נקבר.
כיום יש מספר מסורות היכן ממוקם בדיוק קברו:
לפי מסורת אחת, המוזכרת כבר בדברי נוסעים מהמאה ה-4 לספירה ועד ימי הביניים, הקבר נמצא בתוך הכפר תוקוע. בסמוך לקבור הוקמה כנסייה נוצרית, אשר נחרבה מאוחר יותר.
לפי מסורת אחרת, הקבר נמצא במערת קבורה עתיקה שנמצאת סמוך לכפר תוקוע, אשר כיום סתומה בפסולת. יש המעריכים כי במערה זו קבור גם ישעיהו הנביא. כיום מקובל לזהות במערה זו את קבר הנביא. מכיוון שהמערה נמצאת בסמוך לכפר תוקוע, וכניסת ישראליים לשם מוגבלת, עליות ישראליים לקבר מאז הסכמי אוסלו הן נדירות מאוד, אולם לעיתים רחוקות יש עליות לקבר, בליווי צה"ל
הערות שוליים

↑  על פי דברי חבר הכנסת אליהו סוויסה ממפלגת ש"ס: ”קבר עמוס הנביא, המצוי באזור תקוע, נסתם בגלי אבנים, ובפתחה של המערה המובילה אליו שפכו הערבים זבל ועפר כדי להקשות ולמנוע את הגישה אליו”; הצעה לסדר היום עשרות אתרים קדושים ליהדות נתונים למשיסה, דיון מיום ב' בכסלו התשס"א, באתר הכנסת
↑  מאות התפללו בקבר עמוס הנביא, באתר ערוץ 7, 26 ביולי 2018
קורין אלאל / פירות אסורים

"קורין אלאל / פירות אסורים" הוא מארז התקליטורים הראשון של הזמרת-יוצרת הישראלית קורין אלאל. המארז יצא לאור ב-2002, על ידי חברת התקליטים NMC, והוא מחולק לשני תקליטורים שונים, האחד "קורין אלאל" והשני "פירות אסורים".
לכל תקליטור במארז יש עטיפה משלו.
רקע

בשנת 1984 הוציאה אלאל את אלבום הבכורה שלה, הנושא את שמה. לאחר שלוש שנים הוציאה את "פירות אסורים", ממנו יצאו שלל להיטים כדוגמת "כבשים", "פירות אסורים" וכדומה. שני האלבומים יצאו תחת CBS ישראל.
בשנת 2002 הוחלט לאחד את שני האלבומים למארז תקליטורים, אשר יצא על ידי חברת התקליטים NMC.
רשימת רצועות

| קורין אלאל – תקליטור 1> מס' | קורין אלאל – תקליטור 1> שם | קורין אלאל – תקליטור 1> משך | קורין אלאל – תקליטור 1>  | קורין אלאל – תקליטור 1>  | קורין אלאל – תקליטור 1>  | קורין אלאל – תקליטור 1>  | קורין אלאל – תקליטור 1>  | קורין אלאל – תקליטור 1>  | קורין אלאל – תקליטור 1>  |
| --- | --- | --- | --- | --- | --- | --- | --- | --- | --- |
| 1. | מותק  | 2:54 |  |  |  |  |  |  |  |
| 2. | תן לי קצת ממך  | 3:43 |  |  |  |  |  |  |  |
| 3. | בננ  | 2:59 |  |  |  |  |  |  |  |
| 4. | חיה בתוך קופסה  | 3:56 |  |  |  |  |  |  |  |
| 5. | כתובת ברכבת תחתית  | 3:37 |  |  |  |  |  |  |  |
| 6. | מוכר זה לא מוכר  | 4:28 |  |  |  |  |  |  |  |
| 7. | שוב חוזרת לאותו מקום  | 2:56 |  |  |  |  |  |  |  |
| 8. | אני רוצה לעצור  | 3:15 |  |  |  |  |  |  |  |
| 9. | יושב על ענן  | 2:24 |  |  |  |  |  |  |  |
| 10. | תמונה בכחול  | 4:23 |  |  |  |  |  |  |  |
| 11. | ציפור  | 4:24 |  |  |  |  |  |  |  |
| משך כולל: | משך כולל: | 39:05 |  |  |  |  |  |  |  |
| פירות אסורים – תקליטור 2> מס' | פירות אסורים – תקליטור 2> שם | פירות אסורים – תקליטור 2> משך | פירות אסורים – תקליטור 2>  | פירות אסורים – תקליטור 2>  | פירות אסורים – תקליטור 2>  | פירות אסורים – תקליטור 2>  | פירות אסורים – תקליטור 2>  | פירות אסורים – תקליטור 2>  | פירות אסורים – תקליטור 2>  |
| --- | --- | --- | --- | --- | --- | --- | --- | --- | --- |
| 1. | מלחמה  | 4:57 |  |  |  |  |  |  |  |
| 2. | תינוק בוכה  | 4:19 |  |  |  |  |  |  |  |
| 3. | הים כבר עולה  | 4:21 |  |  |  |  |  |  |  |
| 4. | כבשים  | 4:55 |  |  |  |  |  |  |  |
| 5. | לילה נופל על העיר  | 4:00 |  |  |  |  |  |  |  |
| 6. | פירות אסורים  | 4:02 |  |  |  |  |  |  |  |
| 7. | זר בגופו  | 4:18 |  |  |  |  |  |  |  |
| 8. | שישי בלילה  | 3:56 |  |  |  |  |  |  |  |
| 9. | כבר הרבה מאוד ימים  | 4:42 |  |  |  |  |  |  |  |
| 10. | אמסטרדם  | 5:00 |  |  |  |  |  |  |  |
| משך כולל: | משך כולל: | 44:34 |  |  |  |  |  |  |  |